Atakora

Atakora arba Togo kalnai () – kalnų grandinė Vakarų Afrikoje.

Atakoros kalnai nusitiesę iš šiaurės rytų į pietvakarius, nuo Akros Ganoje, toliau per Togo sieną iki Benino ir Burkina Faso. Vidutinis kalnų aukštis – 600 m virš jūros lygio. Atakoros apylinkės pasižymi dideliu kritulių kiekiu ir sudaro sieną tarp geografinių ir klimatinių zonų.

Aukščiausias kalnų taškas – Agu kalnas (986 m), aukščiausia Togo vieta,Atakora Mountains. Britannica Online Encyclopedia. Nuoroda tikrinta 2021-12-28. esanti pietvakarinėje šalies dalyje, netoli sienos su Gana. Atakoros kalnams taip pat priklauso Afadžato kalnas (885 m) – aukščiausia Ganos vieta ir Sokbaro kalnas (658 m) – aukščiausia Benino vieta. Šiaurės rytinėje Atakoros dalyje yra Oti upės ištakos.

Pagrindinė geologinė medžiaga, kuri sudaro kalnų masyvą, yra skalūnai, smiltainis ir kvarcitas. Švelnus, vėsus ir drėgnas kalnų klimatas sudaro palankias salygas žemės ūkiui. Kalnų gyventojų skaičius nedidelis. Jie augina kukurūzus, soras, arachisus, Dioskorėjas ir medvilnę.

 Išnašos 

Kategorija:Afrikos kalnai
Kategorija:Togo geografija
Kategorija:Ganos geografija
Kategorija:Benino geografija
Kategorija:Burkina Faso geografija